༄༅། །བྱང་རྒྱུད་བསྟན་པའི་མཛེས་རྒྱན་དམ་པ་དྷཱིཿཚ་ཆོས་སྡེ་
བཀྲ་ཤིས་ཆོས་སྡིངས་ཀྱི་བཅའ་ཡིག་བླང་དོར་
རབ་གསལ་སོགས་བཅའ་ཡིག་
སྐོར་བཞུགས་སོ། །
༄༅། །ཨོཾ་སྭ་སྟི། ཟག་པ་ཀུན་ཟད་ང་ནི་སངས་རྒྱས་ཞེས། །ཉོན་མོངས་
སྤོང་བྱེད་གཉེན་པོའི་ལམ་སྟོན་པར། །མི་འཇིགས་འཆད་བྱ་འཆད་བྱེད་སོ་སོར་
རིག །སྟོབས་བཅུའི་དཔལ་མངའ་བཅོམ་ལྡན་འདས་ལ་འདུད། །རྒྱལ་ཀུན་
མཁྱེན་བརྩེའི་འཕྲིན་ལས་གཅིག་བསྡུས་ཏེ། །ངུར་སྨྲིག་ཟོལ་དུ་ཟློས་པའི་རོལ་
གར་གྱིས། །རྨད་བྱུང་བཤད་དང་སྒྲུབ་པའི་མཛད་བཟང་གིས། །ཐུབ་བསྟན་
གསལ་མཛད་བློ་བཟང་གྲགས་པས་སྲུངས། །དགེ་ལེགས་རབ་དཀར་མཁྱེན་
པའི་དཀྱིལ་འཁོར་རྒྱས། །འདུན་ལྡན་བསྟན་འཛིན་རྒྱུ་སྐར་དབུས་ན་མཛེས། །
མཐའ་དག་ཕན་བདེའི་རྒྱ་མཚོ་སྤེལ་བའི་གཉེན། །སྨྲ་བའི་ཟླ་བ་དད་པའི་ཡིད་
མཁར་བསྟེན། །གང་གི་ཐུགས་བསྐྱེད་སྐྱ་རེངས་འོད་སྣང་གིས། །ཉེར་དྲངས་
ཐུབ་བསྟན་ཡོངས་རྫོགས་ཉིན་མོའི་དཔལ། །རྣམ་པར་བཞད་པ་བཀྲ་ཤིས་
ཆོས་སྡིངས་ཞེས། །ཕྱོགས་ལས་རྣམ་པར་རྒྱལ་བའི་གྲགས་པའི་རྔ། །སྲིད་ཞིའི་
ཁྱོན་ལས་འགོངས་པའི་ཆོས་སྡེ་ཆེའི། །འཇུག་དང་ལྡོག་པའི་བསླབ་པའི་
གནས་རྣམས་ཀུན། །ཚུལ་བཞིན་ཉམས་སུ་བསྟར་ཕྱིར་འདིར་བརྗོད་པ། །ཡང་
691

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
དག་ལམ་ལ་བཀྲི་བའི་ཐབས་སུ་ཟུངས། ། ཇི་སྐད་དུ། སྤྱོད་འཇུག་ལས། འགྲོ་
བའི་སྡུག་བསྔལ་སྨན་གཅིག་པུ། །བདེ་བ་ཐམས་ཅད་འབྱུང་བའི་གནས། །
བསྟན་པ་རྙེད་དང་བཀུར་སྟི་དང༌། །བཅས་ཏེ་ཡུན་རིང་གནས་གྱུར་ཅིག
ཅེས་གང་གསུངས་པ་ལྟར། ལུས་ཅན་རྣམས་ཀྱི་སྡུག་བསྔལ་མ་ལུས་པ་སེལ་
བའི་སྨན་དང་། བདེ་བ་མ་ལུས་པ་འབྱུང་བའི་གནས་གཅིག་པུ་ནི་རྒྱལ་བའི་
བསྟན་པ་ཉིད་ཡིན་ལ། དེ་ཡང་སློབ་དཔོན་དབྱིག་གཉེན་གྱིས། སྟོན་པའི་དམ་
ཆོས་རྣམ་གཉིས་ཏེ། །ལུང་དང་རྟོགས་པའི་བདག་ཉིད་དོ། ། ཞེས་གསུངས་
པས། དེ་ཡང་ལུང་རྟོགས་ཀྱི་བསྟན་པ་གཉིས་སུ་ངེས་ལ། ལུང་གི་བསྟན་པ་སྡེ་
སྣོད་གསུམ་དུ་ངེས་པས། སྒྲུབ་པའི་བསྟན་པ་ཡང་བསླབ་པ་རིན་པོ་ཆེ་གསུམ་
དུ་ངེས་སོ། ། དེ་ལ་ཡང་ཚུལ་ཁྲིམས་ཀྱི་བསླབ་པ་ནི། བསླབ་པ་གཞན་གཉིས་
སྐྱེས་པ་དང་གནས་པ་དང་འཕེལ་བའི་རྟེན་དུ་ལན་གཅིག་མིན་པར་བཀའ་
བསྩལ་བས། འདིར་གཙོ་ཆེར་སྡེ་སྣོད་གསུམ་ལ་ཐོས་བསམ་དང༌། ཚུལ་
ཁྲིམས་ཀྱི་བསླབ་པ་ལས་བརྩམས་ཏེ་གྲྭ་ན་གནས་པ་རྣམས་ཀྱིས་ཐོས་བསམ་
གྱི་བྱ་བ་དང་། ཀུན་སྤྱོད་དག་པར་བྱ་བའི་ཐབས་སུ་ཁྲིམས་སུ་བཅའ་བ་འགའ་
ཞིག་བརྗོད་པར་བྱའོ། ། དེའང་སྡེ་བཞིའི་ལུང་གི་དགོངས་དོན་གཙོ་བོར་
བཟུང་། ཡུལ་དང་དུས་ཀྱི་དབང་གིས་དགག་དགོས་གང་ཆེ་བ་ཞིབ་མོར་དཔྱོད་
པས་དམིགས་ཕྱེད་པར་བྱས་ཏེ་འགོད་པ་ལ། ཐོག་མར་དགེ་བ་འཇུག་པ་བོ་
རྟེན་གྱི་གང་ཟག བར་དུ་དགེ་བ་ཞུགས་ནས་ཉམས་སུ་བླང་བྱ་སྤང་བླང་བཅའ་
ཁྲིམས་ཀྱི་རིམ་པ། ཐ་མར་དགེ་བ་ཐོས་དོན་རྒྱུད་ལ་སྦྱར་བའི་ཉམས་བཞེས་ཇི་
692

དྷཱིཿཚ་ཆོས་སྡེ་བཀྲ་ཤིས་ཆོས་སྡིངས་ཀྱི་བཅའ་ཡིག
ལྟར་སྐྱོང་ཚུལ་འབྲས་བུ་དང་བཅས་བརྗོད་པའོ། ། དང་བོ་ནི་སྡོམ་པ་སྐྱེ་གནས་
ཁྱད་འགྱུར་གྱི་བར་ཆད་དང་བྲལ་ཞིང་མཁན་པོ་མཚན་ལྡན་ལས་རབ་ཏུ་བྱུང་
བ། དགོན་སྡེ་གཞན་ནས་དཀྲུགས་ཤིང་དང་གནས་དབྱུང་བྱས་པ་མིན་པ། ཕམ་
བཞི་ཆང་སོགས་ཀྱི་མཐོང་ཐོས་དོགས་གསུམ་མེད་པ་ཆོས་ལ་དོན་གཉེར་ཆེ་
ཞིང་གཞན་བསྲེ་གྱིས་བསླད་པ་མེད་པའི་ལྟ་གྲུབ་གཙང་བ། ཐོས་བསམ་གྱི་
བརྩོན་པ་མཐར་འདོན་གྱི་བསམ་པ་དང་ལྡན་ཞིང་། དགེ་ཚུལ་ཡིན་ན་བླང་
འདས་ཕྱོགས་མཐུན་དང་བཅས་པའི་བསླབ་བྱའི་ཚིག་དོན་མ་མཐའ་སྡོམ་ཚིག་
ལ་བརྟེན་པ་ཤེས་ནས་བསྲུང་མཚམས་ཟིན་པ། དགེ་སློང་ཡིན་ན་རྣམ་འབྱེད་ཀྱི་
སྡོམ་ཚང་མ་དང་། གཞིའི་དོན་རགས་པའི་ཚིག་དོན་ཁོང་དུ་ཆུད་ཅིང་དེ་དག་གི་
བསྲུང་མཚམས་ཟིན་པ་རྟགས་རྣམས་ཚང་བ་དགོས་ལ། བློ་ཁ་མཐོ་བ་ཞིག་
དགེ་རྒན་དུ་བསྐོ། དགེ་རྒན་རྣམས་ཀྱིས་ཀྱང་དགེ་ཕྲུག་རྣམས་ལ་རྩི་བཞག་
སྐྱོར་སྦྱངས་རྟིང་བསྐུལ་དང༌། དཔེ་ཁྲིད་དང་། བློ་རབ་འབྲིང་དང་བསྟན་པའི་
བློ་འཛིན་གྱི་རྒྱུགས་ལེན་པ་དང་། ལུས་ངག་གི་ཉེས་སྤྱོད་ལས་ལྡོག་པའི་བསླབ་
བྱ་གང་དྲག་བྱེད། དེ་ཡང་དགེ་འདུན་གྱི་ནང་དུ་དབྱེན་དང་སྨྲ་མཆུ་མང་བོས་
འཁྲུགས་ལོང་སོགས་མི་བསྐྱེད་པའི་འགན་ཁུར་དང་བཅས་ན་གཞུག གཉིས་
པ་ལ་སྤྱིའི་རྣམ་བཞག་དང་། སྐབས་སུ་བབས་པའི་ཚོགས་ཆོས་ཀྱི་སྒྲིག་ལམ་བྱེ་
བྲག་ཏུ་བཤད་པ་གཉིས། དང་བོ་ལ། བསྟན་པའི་རྩ་བ་ཚངས་སྤྱོད་ཡིན་པས་
བུད་མེད་ཀྱིས་བསྐྱེད་པའི་ལྟུང་བ་མིང་རིགས་ཀུན་བསྲུང་སླ་བའི་ཕྱིར་བུད་
མེད་གླིང་གསེབ་ཏུ་མི་བཞག་ཅིང་། དུས་མཆོད། མཆོད་མེའི་སྐབས་ལྟ་བུ་ཆོས་
69338*

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ལྡན་གྱི་དགོས་པ་མ་གཏོགས་བུད་མེད་གླིང་གསེབ་ཏུ་མི་བཏང་། དེ་དག་གི་
སྐབས་སུའང་ཁྲིམས་གྲོགས་མེད་པར་བུད་མེད་རང་སྤྱིལ་དུ་མི་བསྙེན། ཁྱིམ་
པས་བསྐྱེད་པའི་ལྟུང་བ་རྣམས་ཁེགས་ཆེད་དུ་རྒྱང་མ་ནས་འགྲོགས་འདྲིས་
སྤོང༌། རྣམ་པ་ཀུན་ཏུ་ཁ་མཆུའི་གསེབ་ཏུ་མི་ཞུགས་ཤིང་ཁ་འཐབ་ལག་འཛིང་
སོགས་རྒྱབ་འགྲེ་སྣ་ཚོགས་པས་ཁྱིམ་པ་སུན་མི་དབྱུང་། ནང་ཆེན་ལྟ་བུ་མིན་
པས་ཚོང་འགྲུལ་ལང་ལོང་ཁར་མི་བཀྲི། རྩྭ་ཤིང་སོགས་དངོས་པོ་ཕྲན་ཚེགས་
འཚོང་བ་ཚུན་དང་། སྤྲང་བོ་གླིང་གསེབ་ཏུ་མི་བཏང༌། རྟ་དྲེལ་བོང་བུ་སོགས་
ཕྱུགས་ཀྱི་འཚོ་སྐྱོང་སྤོང་ཞིང་། ཁྱི་དང་བྱི་ལ་སོགས་ཉེ་དྲུང་དུ་མི་བསྟེན། ཚོང་
ཁེ་བུན་བསྐྱེད་སོགས་མི་བྱེད་ཅིང་བྲེ་སྲང་གི་བྱ་བ་བྱུང་ཡང་ཟིན་མ་ཐག་ཕྱིར་
སྤྲོད། ཉེ་འཁོར་དུ་ཡོ་བྱད་ཉོ་བ་རྣམས་ཀྱིས་སྔ་མས་ཐག་མ་བཅད་པར་དངོས་
པོས་སྟེང་དུ་མི་རུབ་ཅིང་ཧབ་བཤུར་མི་བྱ། དགེ་འདུན་གྱི་གཙུག་ལག་ཁང་གི་
ཉེ་སར་གཤང་གཅི་སྣབས་ལུད་སོགས་མི་འདོར་ཞིང༌། རང་སྤྱིལ་ཉེ་འཁོར་
དང་བཅས་པར་ཡང་གཙང་ཐོན་པར་བྱེད། གླིང་གསེབ་ནས་རྒྱང་སྐད་མི་
འབོད་པ་དང་ཁ་ཏོན་གྱི་སྒྲ་ཆེན་པོ་དང་། ཐུ་གཏུམ་གྱི་སྒྲ་དང་། དགོས་མེད་ཀྱི་
རོལ་མོ་སོགས་མི་བྱེད། ཕྲལ་རྐྱེན་ཅི་བྱུང་ཡང་དུས་མིན་གྱི་ཟས་སྤོང་། ཐ་མ་ཁ་
འཐེན་པ་སོགས་རྩིང་སྤྱོད་མི་བྱེད། རབ་ཏུ་བྱུང་བ་ལ་དུས་མ་ཡིན་པའི་ཁ་ཟས་
དང་། སྒོག་བཙོང་དང༌། ཁྱིམ་པའི་ཁམ་ཕྲོ་དང་ལྷག་མས་སྦགས་པ་མི་སྟེར།
ཁྱིམ་པ་ཡན་ཆད་ལ་མྱོས་འགྱུར་གྱི་བཏུང་བ་མི་ལྡུད་པ་དང་དེའི་རིན་ཡང་མི་
སྦྱིན། དགང་སླ་བ་ལོ་གཅིག་གི་ལྟོ་རྒྱབ་ལྡང་ཙམ་ལས་བསོད་སྙོམས་ལ་ཤ་ཐང་
694

དྷཱིཿཚ་ཆོས་སྡེ་བཀྲ་ཤིས་ཆོས་སྡིངས་ཀྱི་བཅའ་ཡིག་
ཐང་དུ་འབད་པའི་རྩོལ་སྒྲུབ་སྤོང་། བསོད་སྙོམས་ཁེ་བསྐྱེད་དུ་གཏོང་བ་དང་ཉེ་
འབྲེལ་གསོ་ཚིས་སུ་གཏན་མི་བསྒྱུར། ཁྱིམ་པ་སོགས་དང་བསྡེབས་ཏེ་ཞིང་
གིས་སོ་ནམ་མི་སྒྲུབ། ཕྱུགས་ཀྱི་འཕེལ་སྐྱེད་མི་ལེན། མི་ཆེན་གྱི་ངོ་སྲུང་སྤོང་
ཞིང་དམའ་བའི་ས་བཟུང་། གཞི་བྱེས་གང་དུའང་ཐོད་དཀྲིས་བཅིངས་པ།
གྲི་འཕྱང་བ། ཕུ་དུང་དང་གཟན་ཤམ་ཧ་ཅང་མདོག་ནག་པ་མི་གྱོན། རིན་པོ་
ཆེའི་རིགས་དང་། ཐོད་འཕྲེང་དང་། རུ་རཀྵའི་འཕྲེང་བ་སོགས་དང་། ཕོར་བ་
དངུལ་དཀྲིས་ཅན་སོགས་རྣམ་པར་མི་མཚམས་པའི་ཆ་ལུགས་དང་ཡོ་བྱད་མི་
འཆང་། བྱིས་པ་འབྲིད་པའི་བསླུ་ཆོས་བསངས་དང༌། ལབ་ཙེ་མོ་བོན་འདྲེ་
བརྡུང་གཏོར་བཟློག་སོགས་ཟིང་ཆོས་ཀྱི་རིགས་མི་བྱེད། ཡོན་ཏན་ཐམས་ཅད་
བུམ་ནང་གི་མར་མེ་ལྟར་སྦ་ཞིང་ཕྱི་ནས་མངོན་ཚན་ཆུང་བར་བྱ། ཆོས་མཐུན་
བློ་ཁ་མཐོ་བ་སུ་གང་ལའང་ཕྱོགས་རིས་མི་བྱེད་པར་ཐལ་ཕྲེང་ཟུར་བཀོད་མདོ་
སྔགས་ལམ་རིམ་རིག་གནས་སོགས་ཀྱི་མཛུབ་ཁྲིད་ལྟ་བུས་བློ་བསྐྱེད་གང་ལོན་
བྱེད། ནད་པ་བྱུང་ན་ཀུན་གྱིས་ཡལ་བར་མི་འདོར་བར་ལས་སྣེ་རྣམས་ཀྱིས་
བརྟགས་ཏེ་རིམ་གྲོ་བ་རེ་རེའམ་གཉིས་གཉིས་ལྟ་བུ་དགོས་ཀྱང་ནུས་པ་རྣམས་
བསྐོས་ཏེ་སྐྱོང༌། ཆས་མི་འདུག་ན་དགེ་འདུན་གྱི་སྤྱི་རྫས་ཡོད་ན་དེ་ལས་སྟེར།
མེད་ན་རྟེན་གསུམ་གྱི་རྫས་ཚུན་ཆད་ཀྱིས་སྐྱོང་། ནད་སོས་ནས་འབྱོར་བ་ན་
སྐྱིན་པ་གསབ་ཏུ་གཞུག ཅི་ལྟར་ཡང་དགེ་འདུན་ཐམས་ཅད་ཀྱིས་རིམ་གྲོ་ལ་
འབད་པ་འདོན། ཤི་བའི་ཡོ་བྱད་གང་ཡོད་དཀོན་མཆོག་གི་ཞིང་སར་འགྲོ་ངེས་
བྱས་ཏེ་གཤིན་པོའི་དགེ་རྩ་དེ་ཉིད་ཁོ་རང་ལ་ཕན་པའི་ཐབས་སུ་འགྱུར་ངེས་
695

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བྱེད། མདོར་ན་ཟས་གོས་གནས་མལ་གང་ལའང་སྲོག་འཚོ་ཙམ་དང༌། སྤྱད་
བཟོད་ཙམ་ལ་བརྟེན་ཏེ་སྒོ་གསུམ་བག་དང་ལྡན་ཞིང་དྲན་ཤེས་ངོ་ཚ་ཁྲེལ་ཡོད་
ཀྱིས་འདོད་ཆུང་ཆོག་ཤེས་ལ་གནས་པར་བྱའོ། ། གཉིས་པ་ནི། ཚོགས་པའི་
ཆོས་སྤྱོད་ནར་མ་ལ། བསླབ་པ་ཡོངས་སུ་སྦྱོང་བ་གཞི་གསུམ་གྱི་ཉམས་ལེན་
ཤིན་ཏུ་གཅེས་པས། རང་མ་ཤི་བར་ཚེ་གསོན་པའི་དགོས་པ་དུས་འབྲེལ་གྱི་
གསོ་སྦྱོང་མ་ཆག་པ་བྱེད། རྒྱ་ལ་གསོ་སྦྱོང་དུ་འདུ་བར་མ་ནུས་ན་འདུན་པ་
འབུལ། རྐྱེན་གལ་ཆེན་བྱུང་ན་མ་གཏོགས་ངེས་པར་དབྱར་ཁས་ལེན་བྱེད།
ཆོས་ལྡན་གྱི་དགོས་པ་མེད་པར་དབྱར་བྱིན་རླབས་ལ་བསྙད་བཏགས་ཏེ་
མཚམས་ཀྱི་ཕྱི་རོལ་ཏུ་ཡང་ཡང་མི་འདོན། དོན་ཉུང་ཞིང་བྱ་བ་ཉུང་བས་ཀློག་པ་
ཐོས་བསམ་དང་སྤོང་བ་བསམ་གཏན་ལ་གཞོལ། ཞག་མི་ཐུབ་པའི་དབང་གིས་
མར་ངོའི་ཉེར་དགུ་ལ་གསོ་སྦྱོང་བཅོ་ལྔ་བ་བྱེད་པ་དམིགས་བསལ་དང་། ཤོལ་
གྱི་དབང་གིས་ཐུབ་པའི་རྗེས་སུ་ཐུབ་པ་དང་། མི་ཐུབ་པའི་རྗེས་སུ་མི་ཐུབ་པ་
བྱེད་པ་སོགས་འདུལ་བ་འཛིན་པའི་གཞི་གསུམ་ཆོ་ག་དང་། ཡོངས་འཛིན་པའི་
གཞི་གསུམ་གསལ་བྱེད་དང་བསྟུན་ཏེ་དེ་ཉིད་གཙོ་བོར་འཛིན། ཡོ་བྱེད་བྱིན་
རླབས་རུང་ཁང་བྱིན་རླབས་སོགས་ཀྱང་གཡེལ་ཆོས་སུ་མི་གཞག་པར་ཆོ་ག་
ལྟར་ལག་ལེན་ལ་ཐེབས་པ་བྱེད། དེས་མཚོན་འདུལ་བའི་གཞུང་ནས་གསུངས་
པའི་བསླབ་པའི་གནས་རྣམས་དགེ་ཚུལ་སློང་ལ་སྐབས་སུ་མ་བབས་པ་ཞིག་
གཏན་མེད་པས་དང་དུ་ལེན། རྒྱ་ལ་ཕམ་པས་གོས་པ་བྱུང་ན་གནས་ནས་
དབྱུང་། ལྷག་མའི་ལྟུང་བ་བྱུང་བ་སྤོ་མགུ་དབྱུང་བའི་ཆད་ལས་མ་བཀུར་བར་
696

དྷཱིཿཚ་ཆོས་སྡེ་བཀྲ་ཤིས་ཆོས་སྡིངས་ཀྱི་བཅའ་ཡིག
ལ་
ཕྱིར་བཅོས་སུ་མེད་པས་ཉེས་ཚབ་དང་བསྟུན་པའི་ཆད་པས་བཅད། སྤང་ལྟུང་
་གི་ཆད་ལས་འབྲེལ་བས་ཕྱིར་བཅོས་སུ་གཞུག་པ་སོགས་ཉེས་ཚབས་
་ཞག་གི་ཆད་
ཆེ་ཆུང་དང་བསྟུན་པའི་ཚར་གཅོད་མི་འདོར། ལོ་རེ་ཞིང་དབྱར་དགུན་གཉིས་
ལ་ཟླ་ཆོས་རེ་དང་། དཔྱིད་ཆོས་གཉིས་ལ་ཉིན་ཉི་ཤུ་རེ། གཞན་གཉིས་པའི་
ཡར་ངོ་མཆོད་མེའི་དང་། བཞི་བ་དང་བདུན་པར་དུས་མཆོད། ལྔ་མཆོད། ཚེ་
སྒྲུབ། ལོ་རྙིང་སྐུ་རིམ་སྟེ་འཆར་ཅན་གྱི་རིམ་པ་རྣམས་སུ་ཡོད་པས། ཚོགས་པ་
ཐམས་ཅད་ཀྱི་སྐབས་སུ་བསླབ་གྲལ་ལྟར་ལས་རྐང་མགྱོགས་ཀྱི་གྲལ་མི་བྱེད།
ཀ་བ་དང་རྩིག་པར་མི་བསྙེལ། གྲལ་ཡ་ཡོ་དང་འཁྱག་འཁྱོག་ཏུ་མི་སྡོད། ཁ་
བཏུམ་གཞོག་གཅུས་སོགས་དང་འཕྱར་གཡེངས་སྣ་ཚོགས་པས་ཕྱོགས་ཕྱོགས་
སུ་བལྟ་བ། ལོང་གཏམ་ཤབ་ཤུབ་མང་བོ་སྨྲ་བ། གཉིད་ལོག་པ་སོགས་མི་བྱ།
ཚུལ་དང་མཐུན་པར་གཞན་ཡིད་འདྲེན་ནུས་སུ་འཁོད། ཞལ་འདོན་གང་གི་
སྐབས་སུའང་། གཡས་ཁྱེར་གཡོན་ཁྱེར་མེད་པར་སྐབས་ཀྱི་དམིགས་པ་དང་
དོན་ཡིད་ཀྱིས་མ་བོར་བར་མགྲིན་གཅིག་ཏུ་གསུངས། དེའང་རྟ་འདུར་དབྱངས་
གསུམ་ཆོ་ག་ཕྱག་ལེན་གང་ཡོད་སྔོན་མས་བཀས་བཅད་པ་ལས་དབུ་མཛད་སོ་
སོས་འདོད་ཁྱེར་སྣ་ཚོགས་ལས་གང་དྲན་མི་བྱ། བཤད་གྲྭ་ཐམས་ཅད་ཀྱི་སྒྲིག་
ལམ་ཀུན་སྤྱོད་ཚོགས་ཆོས་ཀྱི་ཞལ་འདོན་ཚུན་ཆད། སེ་འབྲས་སོགས་གྲྭ་ས་
ཆེན་པོ་ཅི་རིགས་པ་ལ་ཆགས་བཞག་སྟེ་དེ་ཀའི་སྲོལ་ཀ་སྐྱོང་བ་ཤ་སྟག་ཡིན་ལ།
དེ་ཀུན་ཀྱང་ཤིང་རྟ་ཆེན་པོ་གཉིས་དང༌། དེ་དག་གི་སྲོལ་འཛིན་ཆེན་པོ་རྣམས་
ཀྱིས་ལེགས་པར་བཤད་པའི་གཞུང་བཟང་བོ་རྣམས་ལ་བརྟེན་ནས་རིགས་
697

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ལམ་དྲི་མ་མེད་པས་རྒྱལ་བའི་དགོངས་པ་གཏན་ལ་འབེབས་པ་ཤ་སྟག་ཡིན་
མོད་ཀྱི། ཡབ་རྗེ་དམ་པ་དེ་ཉིད་ནས་སྒོ་མང་ཡིག་ཆ་ཉིད་གཞིར་བཟུང་སྟེ་
ཐུགས་གཉེར་མཐིལ་ཕྱིན་པར་གནང་བ་ལགས་པས་འདིར་ཡང་ཀུན་མཁྱེན་
འཇམ་དབྱངས་བཞད་པའི་ཡིག་ཆ་ཉིད་གཙོ་བོར་བཟུང་། ཕྱོགས་རིས་མེད་
པར་གཞན་ཀུན་གྱི་ལེགས་པའི་ཆ་ཐམས་ཅད་ཀྱིའང་དགོངས་པའི་དོན་ལོན་
པར་བྱེད་པ་གནད་ཀྱི་དོན་པོ་ཡིན། སློབ་གཉེར་ཡོང་མི་ཡོང་འཛིན་སྐྱོར་སྦྱངས་
བྱས་མ་བྱས་ལ་རག་ལས་པས་སྐབས་བབས་ཀྱི་ཐལ་འཕྲེང་ཟུར་བཀོད་རྣམས་
ལ་སྐྱོར་སྦྱངས་ཆུ་བོའི་རྒྱུན་བཞིན་བྱེད། དཔེ་འཛིན་སྐྱོར་བ་བས་གཟུངས་
སྔགས་ཟབ་མོ་རེ་བཟླས་པ་འབུངས་བསྐྱེད་ན་དེ་ཀ་འགངས་ཟབ་སྙམ་པ་ནི་
ཆོས་ཀྱི་གནད་མ་གོ་བའི་ངན་རྟགས་ཡིན། བློ་ཁ་མཐོ་བ་རྣམས་ཀྱིས་ཐལ་
འཕྲེང་སོགས་བཟུང་བའི་སྟེང་དུ་རྒྱ་གཞུང་དང་རྣམ་བཤད་གསེར་ཕྲེང་སོགས་
གཞུང་ཆེ་བ་རྣམས་དང༌། བློ་ཅི་ཙམ་དམན་པས་ཀྱང་རྩོད་ཚན་སོ་སོའི་ཐལ་
འཕྲེང་བྱང་བར་བཟུང་སྟེ་དགེ་བསྐོས་སོགས་ལ་རྒྱུགས་སྤྲོད། ལས་སྣེ་རྣམས་
ཀྱིས་ཀྱང་ངོ་འཛིན་དང་བཟང་མདོག་གིས་ཡལ་ཡོལ་མི་བྱ་བར་ཞིབ་མོར་ལེན།
ཆོས་ཐོག་སོ་སོའི་སྐབས་དང་། ལྔ་ཐོག་དམ་བཅའ་སོགས་རྩོད་པ་ནམ་ཡོད་ལ།
དམ་བཅའ་རྒྱུན་རིང་ཚུགས་པ་དང༌། ཟླ་བོ་རྒྱུན་རིང་བྱེད་པ་དང༌། འཛིན་གྲྭ་
གོང་འོག་བསྲེས་ནས་དམ་བཅའ་ཚུགས་པ། དམ་བཅའ་ཡས་མས་སུ་གཏོང་བ་
སོགས་རེས་མོས་ཀྱིས་རྩོད་པ་དམར་བའི་ཐབས་སུ་གང་འགྱུར་བྱེད། དམ་
བཅའ་ཆེ་ཆུང་གང་གི་སྐབས་སུའང་རྟགས་གསལ་གྲ་འགྲིག་པ། གཅོད་
698

དྷཱིཿཚ་ཆོས་སྡེ་བཀྲ་ཤིས་ཆོས་སྡིངས་ཀྱི་བཅའ་ཡིག
མཚམས་བདེ་བ། ཉན་སྤྲོ་བ། གོ་བདེ་ཞིང་སྔ་མ་ལས་ཕྱི་མ་ཟུར་རྣོ་བ་མ་
གཏོགས་ཚིག་ལྷག་དང་བཅས་པའི་